
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 2T/20/2025 8825010109 05. 06. 2025 Mgr. Marcela Holubová ECLI:SK:OSVT:2025:8825010109.6
ROZSUDOK V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Marcelou Holubovou na hlavnom pojednávaní konanom dňa 05.06.2025 vo Vranove nad Topľou, takto rozhodol: Obžalovaní: 1/ F. C., nar. XX.XX.XXXX vo Vranove nad Topľou, trvale bytom X.Á. XXX, okr. Vranov nad Topľou, t.č. vo väzbe v ÚVV Košice, 2/ Y. C., nar. XX.XX.XXXX vo Vranove nad Topľou, trvale bytom X.Á. XXX, okr. Vranov nad Topľou, nezamestnaný, 3/ P. C., A.. XX.XX.XXXX vo Vranove nad Topľou, trvale bytom X.Á. XXX, okr. Vranov nad Topľou, t.č. vo väzbe v ÚVV Košice, sú vinní, že obžalovaní po vzájomnej dohode spolu s už odsúdenými Q. U., nar. XX.XX.XXXX vo Vranove nad Topľou, trvale bytom D.Ú.A. XX/X, F.Č.E., okr. Vranov nad Topľou a Y. O.Á.H., nar. XX.XX.XXXX vo Vranove nad Topľou, trvale bytom I.Í.A. XXX/XX, Q. A. S. - Č.B.É. dňa 31.12.2024 v čase asi o 00.40 h v úmysle odcudziť nejaké veci došli k zadnej časti uzavretého súvisle oploteného pozemku trvalo obývaného rodinného domu č. XXX v obci A.Ž.A.Ý. M., okr. Vranov nad Topľou, kde toto oplotenie preskočili a dostali sa dnu na pozemok, kde prehľadávali rôzny železný šrot a iné veci tam sa nachádzajúce, kde počas toho boli vyrušení, a preto následne z pozemku utiekli s tým, že poškodeným W. T., Y. T. Y. W. T. svojim konaním nespôsobili žiadnu škodu na majetku, teda spoločným konaním neoprávnene vnikli do obydlia iného, čin spáchali prekonaním prekážky, ktorej účelom je zabrániť vniknutiu, a najmenej s dvoma osobami,
čím spáchali spolupáchateľstvo prečinu porušovania domovej slobody podľa § 20 Trestného zákona k § 194 ods. 1, ods. 2 písm. b), písm. c) Trestného zákona. Z a t o i m u k l ad á: F. C.
Podľa § 194 ods. 2 Trestného zákona s použitím § 38 ods. 2 Trestného zákona pri prevahe poľahčujúcich okolností uvedených v § 36 písm. l), písm. n) Trestného zákona oproti jednej priťažujúcej okolnosti uvedenej v § 37 písm. m) Trestného zákona, § 39 ods. 5 Trestného zákona trest odňatia slobody vo výmere 8 (osem) mesiacov. Podľa § 48 ods. 2 písm. b) Trestného zákona ho na výkon trestu odňatia slobody zaraďuje do ústavu na výkon trestu odňatia slobody so stredným stupňom stráženia.
Y. C. Podľa § 194 ods. 2 Trestného zákona s použitím § 38 ods. 2 Trestného zákona pri prevahe poľahčujúcich okolností uvedených v § 36 písm. l), písm. n) Trestného zákona oproti jednej priťažujúcej okolnosti uvedenej v § 37 písm. m) Trestného zákona trest odňatia slobody vo výmere 24 (dvadsaťštyri) mesiacov. Podľa § 51 ods. 1, § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 51 ods. 1 Trestného zákona ukladá probačný dohľad nad jeho správaním. Podľa § 51 ods. 2 Trestného zákona určuje probačný dohľad pri ustanovení skúšobnej doby 36 (tridsaťšesť) mesiacov. Podľa § 51 ods. 2 Trestného zákona v spojení s § 51 ods. 4 Trestného zákona ukladá obžalovanému povinnosť spočívajúcu v príkaze dostaviť sa v určenom čase k probačnému a mediačnému úradníkovi Okresného súdu Vranov nad Topľou. Podľa § 51 ods. 2 Trestného zákona v spojení s § 51 ods. 4 písm. k) Trestného zákona ukladá obžalovanému povinnosť zamestnať sa v skúšobnej dobe alebo uchádzať sa preukázateľne o zamestnanie. P. C. Podľa § 194 ods. 2 Trestného zákona s použitím § 38 ods. 2 Trestného zákona pri prevahe poľahčujúcich okolností uvedených v § 36 písm. l), písm. n) Trestného zákona oproti jednej priťažujúcej okolnosti uvedenej v § 37 písm. m) Trestného zákona trest odňatia slobody vo výmere 12 (dvanásť) mesiacov. Podľa § 48 ods. 2 písm. b) Trestného zákona ho na výkon trestu odňatia slobody zaraďuje do ústavu na výkon trestu odňatia slobody so stredným stupňom stráženia. odôvodnenie: Písomné vyhotovenie tohto rozsudku neobsahuje v zmysle § 172 ods. 2 Trestného poriadku odôvodnenie, pretože po jeho vyhlásení sa oprávnené osoby vzdali práva podať odvolanie. Poučenie: P o u č e n i e : Proti tomu rozsudku možno podať odvolanie do 15 dní od jeho oznámenia na Okresnom súde Vranov nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Rozsudok možno napadnúť odvolaním len v niektorej jeho časti alebo sa odvolania výslovne vzdať. V prospech obžalovaného môžu rozsudok odvolaním napadnúť i príbuzní obžalovaného v priamom rade, jeho súrodenci, osvojiteľ, osvojenec, manžel a druh, pokiaľ to nie je proti jeho vôli s výnimkou ak ide o mladistvých. O odvolaní rozhodne Krajský súd v Prešove.

